b'\n_START_ARTICLE_\nDiapositiva\n_START_PARAGRAPH_\nUna diapositiva o transpar\xc3\xa8ncia \xc3\xa9s una fotografia positiva creada en un suport transparent per mitjans fotoqu\xc3\xadmics. Difereix de la pel\xc2\xb7l\xc3\xadcula en negatiu i de les impressions fotogr\xc3\xa0fiques. La diapositiva tamb\xc3\xa9 \xc3\xa9s usada com pel\xc2\xb7l\xc3\xadcula de cinema, ja que produeix una imatge positiva sense la intervenci\xc3\xb3 de negatius._NEWLINE_Les diapositives eren preferides per professionals i molts aficionats per treballar comparant la seva nitidesa i la seva reproducci\xc3\xb3 crom\xc3\xa0tica amb la fotografia tradicional. _NEWLINE_La durada de les transpar\xc3\xa8ncies \xc3\xa9s major a les impressions en color, de fet, el proc\xc3\xa9s Kodachrome \xc3\xa9s reconegut per les seves qualitats arxiv\xc3\xadstiques._NEWLINE_El proc\xc3\xa9s K-14 de Kodachrome era extremadament dif\xc3\xadcil de dur a terme, ja que una m\xc3\xadnima desviaci\xc3\xb3 de les especificacions podia afectar la qualitat del producte final, sent un m\xc3\xa8tode naturalment imperfecte doncs petites quantitats de contaminaci\xc3\xb3 en les capes de color produ\xc3\xafen un efecte espec\xc3\xadfic i irreprodu\xc3\xafble. A causa del des\xc3\xbas i la complexitat, es va deixar de fabricar en 2010 _NEWLINE_Les pel\xc2\xb7l\xc3\xadcules per a diapositives Ektachrome i Fujichrome seguien el proc\xc3\xa9s est\xc3\xa0ndard E-6._NEWLINE_Les diapositives perdonen menys errors d\'exposici\xc3\xb3 que el negatiu (impr\xc3\xa8s). Amb aquest tipus de pel\xc2\xb7l\xc3\xadcula, el valor general pot ser detectat despr\xc3\xa9s de processar-lo, controlant l\'exposici\xc3\xb3 de la imatge en positiu per compensar-la. La majoria de les c\xc3\xa0meres compactes no controlen l\'exposici\xc3\xb3, el que demostra la gran extensi\xc3\xb3 d\'exposici\xc3\xb3 dels processos._NEWLINE_El tipus m\xc3\xa9s com\xc3\xba de diapositives \xc3\xa9s la de 35 mm, la qual \xc3\xa9s una imatge en positiu dibuixada en una pel\xc2\xb7l\xc3\xadcula de 35 mm est\xc3\xa0ndard que, al seu torn, va situada dins d\'un marc de pl\xc3\xa0stic o cartr\xc3\xb3; la mida est\xc3\xa0ndard del marc per a la pel\xc2\xb7l\xc3\xadcula de 35 mm \xc3\xa9s de 50x50 mm. _NEWLINE_Els projectors m\xc3\xa9s antics usaven un mecanisme de lliscament que manualment treia la transpar\xc3\xa8ncia d\'un costat de la m\xc3\xa0quina, on pogu\xc3\xa9s ser reempla\xc3\xa7ada per la seg\xc3\xbcent. Els projectors moderns solen utilitzar un disc, anomenat "carrusel", que sost\xc3\xa9 un gran nombre de diapositives que s\xc3\xb3n empeses autom\xc3\xa0ticament fora d\'ell per situar-les enfront de la llum incandescent._NEWLINE_La companyia Polaroid va produir una pel\xc2\xb7l\xc3\xadcula per diapositives instant\xc3\xa0nies, anomenada Polachrome. Va ser envasada en cassets, igual que les pel\xc2\xb7l\xc3\xadcules de 35 mm.\n_START_SECTION_\nHist\xc3\xb2ria\n_START_PARAGRAPH_\nEl proc\xc3\xa9s m\xc3\xa9s antic de la fotografia en color va ser l\'autocrom. Aquest era un m\xc3\xa8tode de s\xc3\xadntesi additiva de color que produ\xc3\xafa diapositives en colors, per\xc3\xb2 t\xc3\xa8nues i amb una resoluci\xc3\xb3 crom\xc3\xa0tica limitada. Per contra, el proc\xc3\xa9s de s\xc3\xadntesi sostractiva de color Kodachrome brindava transpar\xc3\xa8ncies de colors brillants. Introdu\xc3\xaft el 1935, va ser ofert en un format de 16 mm per a pel\xc2\xb7l\xc3\xadcules cinematogr\xc3\xa0fiques, 35 mm per diapositives i 8 mm per pel\xc2\xb7l\xc3\xadcules casolanes. Encara que es va utilitzar originalment per reportatges, va guanyar popularitat gradualment. _NEWLINE_Al comen\xc3\xa7ament dels anys 1940, alguns aficionats usaven Kodachrome per fer fotografies familiars, altres utilitzaven adaptadors de rotllos de pel\xc2\xb7l\xc3\xadcula amb c\xc3\xa0meres ordin\xc3\xa0ries de 4 "x 5". En aquesta \xc3\xa8poca, les pel\xc2\xb7l\xc3\xadcules en color tenien molts defectes, eren costoses i les impressions no duraven molt de temps. Els aficionats les van utilitzar fins als anys 1970, fins que la impressi\xc3\xb3 en colors va comen\xc3\xa7ar a despla\xc3\xa7ar-la._NEWLINE_Fins al 1995, les transpar\xc3\xa8ncies en color eren l\'\xc3\xbanic mitj\xc3\xa0 fotogr\xc3\xa0fic usat per a publicacions, i van ser extensament utilitzades en la fotografia publicit\xc3\xa0ria, documental, esportiva, i de naturalesa. Els mitjans digitals han reempla\xc3\xa7at gradualment les seves aplicacions. Kodak ha aturat la seva producci\xc3\xb3 de pel\xc2\xb7l\xc3\xadcules _NEWLINE_i nom\xc3\xa9s les de Fujifilm o les de Agfaprecisa es poden trobar en el mercat.\n_START_SECTION_\nBlanc i negre\n_START_PARAGRAPH_\nLes transpar\xc3\xa8ncies en blanc i negre poden ser assolides directament amb gaireb\xc3\xa9 qualsevol tipus de pel\xc2\xb7l\xc3\xadcula en blanc i negre usant un proc\xc3\xa9s de reversi\xc3\xb3. Aquest proc\xc3\xa9s, m\xc3\xa9s llarg i complex que el seu equivalent en color \xe2\x80\x94s\xc3\xb3n set passos en comptes dels tres o quatre (depenent del fabricant dels qu\xc3\xadmics necessaris per processar) que suposa processar el negatiu\xe2\x80\x94, es pot elaborar per un mateix fent servir els mateixos materials necessaris pel tractament habitual dels negatius._NEWLINE_El proc\xc3\xa9s de reversi\xc3\xb3 \xe2\x80\x94expressi\xc3\xb3 tradu\xc3\xafda de l\'anglesa \xc2\xabreversal processing\xc2\xbb\xc2\xb9 \xe2\x80\x94, s\'estructura en set passos:  primer revelat del negatiu, blanqueig \xe2\x80\x94\xc2\xabbleaching\xc2\xbb, en angl\xc3\xa8s\xe2\x80\x94, neteja de les restes del blanqueig, segona exposici\xc3\xb3 de la pel\xc2\xb7l\xc3\xadcula a la llum \xe2\x80\x94la primera exposici\xc3\xb3 es fa amb la c\xc3\xa0mera de fotografiar\xe2\x80\x94, segon revelat de la emulsi\xc3\xb3, fixaci\xc3\xb3 i estabilitzaci\xc3\xb3 de la placa o negatiu.  Entre cadascun d\'aquests passos \xc3\xa9s molt aconsellable aclarir b\xc3\xa9 la pel\xc2\xb7l\xc3\xadcula amb prou aigua, sent imprescindible el rentat qu\xc3\xadmic que es fa entre el primer revelat i el blanqueig donat que el primer revelador podria contindre bromur de potassi el qual, en reacci\xc3\xb3 amb l\'\xc3\xa0cid sulf\xc3\xbaric del blanquejador, crearia bombolles de gas que malmetrien severament l\'emulsi\xc3\xb3._NEWLINE_Els reveladors emprats son reveladors habituals per blanc i negre, podent \xc3\xa9sser b\xc3\xa9 reveladors de pel\xc2\xb7l\xc3\xadcula o b\xc3\xa9 reveladors de paper i cada revelador ajuda a conferir un car\xc3\xa0cter diferent al resultat, cada revelador necessita uns temps de revelat diferent i per cada revelador es necessita un temps d\'exposici\xc3\xb3 diferent de la pel\xc2\xb7l\xc3\xadcula a la llum \xe2\x80\x94ISO de la emulsi\xc3\xb3\xe2\x80\x94._NEWLINE_La projecci\xc3\xb3 de diapositives en blanc i negre, b\xc3\xa9 mitjan\xc3\xa7ant projector o b\xc3\xa9 mitjan\xc3\xa7ant l\'antic m\xc3\xa8tode de la llanterna m\xc3\xa0gica \xe2\x80\x94si fos el cas que treball\xc3\xa9ssim amb plaques de vidre emulsionades\xe2\x80\x94, \xc3\xa9s rarament realitzada en l\'actualitat excepte en el cinema. Encara que les transpar\xc3\xa8ncies en blanc i negre s\xc3\xb3n encara usades, el m\xc3\xa8tode per crear utilitza t\xc3\xadpicament un internegatiu i un proc\xc3\xa9s est\xc3\xa0ndard, en comptes d\'un proc\xc3\xa9s qu\xc3\xadmic invers. En el cinema en blanc i negre s\'usa amb regularitat per aconseguir l\'aparen\xc3\xa7a de "cinema negre".'